ሚላን ስለምንታይያ ንደገፍታ ከተቕሕር ዝጸንሐትን ዘላን?
= ኣብዚ ናይ ሎሚ ዓመት ውድድር ሰረ’ኣ፡ ጁቬን ሚላንን ዘለወን ብቕዓት ኮታ ዘመዝግባኦ ዘለዋ ነጥቢ ዓቢ ጋግ ኣለዎ። እንተኾነ ክልቲአን ክለባት ንናይ ዝሓለፈ ዓመታት ታሪኸን ምርኩስ ገይረን ዘካይዳኦ ግጥም ብኣጋኡ ኣቓልቦ ማዕከናት ዜና ረኺቡ ኣሎ። ትሑት ውጽኢት ብምምዝጋባ ንደገፍታ ከተቕሕር ዝጸንሐትን ዘላን ሚላን፡ ንኣሰልጣኒኣ ፊሊፖ ኢንዛጊ ናይ ምብራር መደብ ከምዘለዋ ማዕከናት ዜና ኢጣልያ የጋውሓ - ዋላ’ኳ ሓለፍታ ኣይነባርሮን እተበሉ። ኣብዚ ሕማቕ ሃዋሁ እዩ ድማ ምስ ጁቬ ክትገጥም። ተጻዋታይ ጁቬ ካርሎስ ተቨዝ፡ እዚ ናይ ሎሚ ግጥም ኣዝዩ ኣገዳሲ ከምዝኾነ እዩ ዘረድእ። “ሚላን ሻሙናይ ምህላዋ፡ ነዚ ግጥም ጽልዋ ኣየስእኖን። ምኽንያቱ፡ ሚላን፡ ሚላን እያ። ዓባይ ክለብ” ክብል ተቨዝ የረድእ።
ትሑት ውጽኢት ብምምዝጋባ